
ΥΠΟΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθ. 5749/86 

Καθορισμός των ορίων της Βιομηχανικής Περιοχής Αττικής Α' στην 
κτηματική περιφέρεια της Κοινότητας Φυλής Νομού Αττικής. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 

ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ ΚΑΙ Η ΥΦΥΠΟΥΡΓΟΣ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

' Εχοντας υπόψη: 

1. Τις διατάξεις του Ν. 4458/1965 «περί Βιομηχανικών περιο¬ 
χών» όπως τροποποιήθηκε και συμπληρώθηκε από το Ν. 742/1977 
«περί τροποποιήσεως και συμπληρώσεως του Ν. 4458/1965 «περί 
Βιομηχανικών Περιοχών» και ρυθμίσεως συναφών θεμάτων» και. δη 
το άρθρο 1, παρ. 1, εδάφιο (γ) και το άρθρο 7, παρ. 5 αυτού. 

2. Το Π.Δ. 236/4.5.1985 (ΦΕΚ 88Α'/15.5.1985) «Καθορι¬ 
σμός Βιομηχανικών Περιοχών (ΒΙ.ΠΕ.) στο Νομό Αττικής. 

3. Το Νόμο 1558/1985 «Κυβέρνηση και Κυβερνητικά Όργανα» 
(ΦΕΚ 137 Α’/26.7.1985) και ειδικότερα το άρθρο 23 και το άρθρο 
24, παρ. 3, στοιχ. (θ) αυτού. 

4. Τις διατάξεις του Ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» και ειδικότερα των άρ¬ 
θρων 2,3 και 7 αυτού. 

5. Το Π.Δ. 437/18.9.85 (ΦΕΚ 157 Α-/19.9.1985) «Καθορι¬ 
σμός και ανακατανομή των αρμοδιοτήτων των Υπουργείων» και ειδι¬ 
κότερα του άρθρου 10, παρ. 4 και του άρθρου 13, παρ. 1 αυτού. 

6. Το Π.Δ. 456/25.9.85 (ΦΕΚ Α/26.9.1985) «μεταφορά αρ¬ 
μοδιοτήτων, υπηρεσιών και προσωπικού στα Υπουργεία κλπ» και ειδι¬ 
κότερα του άρθρου 1, εδάφ. (α) και του άρθρου 2, παρ. 1 στοιχεία 
(Β) αυτού. 

7. Την Κοινή Απόφαση του Πρωθυπουργού και του Υπουργού 
Βιομηχανίας, Ενέργειας και. Τεχνολογίας αριθμ. 13457/ν-1η/Φ. 
5.23/9.10.1985 (ΦΕΚ 613 Β’/9.10.1985) «Ανάθεση αρμοδιοτή¬ 
των στην Υφυπουργό Βιομηχανίας, Ενέργειας και Τεχνολογίας, Βάσω 
Παπανδρέου. 

8. Την αριθ. 31/20.3.86 απόφαση της Επιτροπής της Ελληνικής 
Τραπέζης Βιομηχανικής Αναπτύξεως Α. Ε. που προβλέπεται στην 
παρ. 1 του άρθρου 1 του Ν. 742/77, αποφασίζουμε: 

Την οριοθέτηση της ΒΙ.ΠΕ. Αττικής Α’ εκτάσεως 565 περίπου 
στρεμμάτων, που ανήκει στην κτηματική περιφέρεια της κοινότητας 
Φυλής (Χασιάς) του Ν. Αττικής για μετεγκατάσταση σ’ αυτή βιομη¬ 
χανιών και βιοτεχνιών του Ν. Αττικής. 

Η θέση της ΒΙ.ΠΕ.. φαίνεται στο συνημμένο διάγραμμα οριοθέτηση 
με αριθ. 289 /12.3.86 της Δ/νσης Π.Α.Β.Υ. της ΕΤΒΑ Α.Ε., που 
προέκυψε από σύνδεση των φύλλων χάρτου 6444/1 και 6444/3 κλ. 


1:5.000 της Γεωγραφικής Υπηρεσίας Στρατού, τα οποία ανήκουν στο 
φύλλο χάρτου κλ. 1:50.000 αρ. 2117/111 «Ελευσίς». 

Η έκταση αυτή ορίζεται από τα σημεία Α, Β, Γ, Δ, Ε, Ζ, Η, θ, I, 
Κ, όπου 

Α: σημείο τομής του άξονα της γραμμής μεταφοράς ρεύματος Κν 
380 ««Αθήνα - Αχελώος» και του ανατολικού ορίου ζώνης καταλή- 
ψεως αγροτικής οδού, που ταυτίζεται με το δυτικό όριο κοινοτικού 
κτήματος ανήκοντος στην κοινότητα Φυλής. 

Β: Κέντρο πυλώνος της Δ.Ε.Η. με στοιχεία ΑΑ26. 

Γ: Κέντρο πυλώνος της Δ.Ε.Η. με στοιχεία ΑΑ25. 

Δ: Κέντρο πυλώνος της Δ.Ε.Η. με στοιχεία ΑΡΚ155. 

Ε: Σημείο με συντεταγμένες περίου χ = 16.695 ψ = — 18.960. 

Ζ: Σημείο με συντεταγμένες περίου χ = 16.056 ψ = — 19.145. 

Η: Σημείο με συντεταγμένες περίου χ = 16.014 ψ = - 19.321. 

Θ: Σημείο με συντεταγμένες περίου χ = 15.830 ψ = — 19.775. 

I: Σημείο με συντεταγμένες περίου χ = 15.721 ψ = — 19.831. 

Κ: Σημείο με συντεταγμένες περίου χ = 15.545 ψ = — 19.689. 

Οι συντεταγμένες των πιο πάνω σημείων αναφέρονται στο φύλλο 
χάρτου Αθήνα - Ελευσίς (κλ. 1:10.0.000) της Γεωγραφικής Υπηρε¬ 
σίας Στρατού με κέντρο Φ= 38° 15’ λ= —0° 15’. 

Αναλυτικά η πιο πάνω αναφερόμενη έκταση των 565 περίπου 
στρεμμάτων ορίζεται ως ακολούθως: 

Βόρεια: έχει σαν όριο τεθλασμένη γραμμή ΑΒΓΔΕ συνολικού μή¬ 
κους 990 μέτρων περίπου όπου Α, Β, Γ, Δ και Ε τα προαναφερθέντα 
σημεία. 

Νοτιοανατολικά: έχει σαν όριο τεθλασμένη γραμμή ΕΖΗΘ συνολι¬ 
κού μήκους 1.360 μέτρων περίπου που το τμήμα της Ηθ ταυτίζεται 
με τμήμα του νοτιοανατολικού ορίου του κτήματος ιδιοκτησίας κοινό- 
τητος Φυλής και όπου Ε, Ζ, Η και θ τα προαναφερθέντα σημεία. 

Νότια: έχει σαν όριο τεθλασμένη γραμμή ΘΙΚ συνολικού μήκους 
350 μέτρων περίπου που ταυτίζεται με το νότιο όριο του κοινοτικού 
τμήματος όπου Θ, I και Κ τα προαναφερθέντα σημεία. 

Δυτικά έχει σαν όριο πλευρά ΚΑ μήκους 1.200 μέτρων περίπου 
που ταυτίζεται με το οινατολικό όριο ζώνης καταλήψεως αγροτικής 
οδού που αποτελεί και το δυτικό όριο του πιο πάνω κοινοτικού κτήμα¬ 
τος και όπου Κ και Α τα προαναφερθέντα σημεία. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 22 Απριλίου 1986 

Ο ΥΠΟΥΡΓΟΣ Η ΥΦΥΠΟΥΡΓΟΣ 

ΠΕΡ/ΝΤΟΣ, ΧΟΡ/ΞΙΑΣ & ΔΗΜ. ΕΡΓΩΝ ΒΙΟΜΗΧΑΝΙΑΣ. ΕΝΕΡΓΕΙΑΣ & ΤΕΧΝΟΛΟΓΙΑΣ 

ΕΥΑΓ. ΚΟΥΛΟΥΜΠΗΣ ΒΑΣΩ ΠΑΠΑΝΔΡΕΟΥ 







4212 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ! 
























ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 



















